ቅድስቲት ቤተክርስቲያናችንን – ለሕዝቦቿ በፀለየች፣ በባረከች፣ ባዳነች፣ ፅሞናን ባስተማረች፣ ፈጣሪን በለመነች – ምን አደረገች?? ተጎናብሰው እየለመኑ እየዘከሩ የሚኖሩ ምስኪን አገልጋዮቿስ ምን አደረጉ? ፈሪሃ እግዜርን ተላብሰው የሚኖሩ ምዕመኖቿስ ምን አደረጉ?? እና . . . እባካችሁ – እባካችሁ – እናንት የእርኩሳን ጋኔን መንፈስ የተጠጋችሁ አረመኔዎች – እናንት የሌጊዮን መንፈስ ያደረባችሁ ድውዮች – እናንት የአጋንንት አለቃ የብሔል ዜቡል መንፈስ ያደረባችሁ የእሣት ልጆች ሆይ – እባካችሁ – ቤተክርስቲያናችንን አትንኩ፡፡ ትናንት የነኩት ዛሬ የሉም፡፡ ዛሬ እናንት የምትለኩሱት እሣትም – ለነገ ፍም ሆኖ እንደሚጠብቃችሁ – እንደ ወንጌላዊ ዮሐንስ ራዕይን ማየት አያስፈልገውምና – ተዉ ለራሳችሁ፣ ለትውልዳችሁ፣ ለሕዝባችሁ፣ ላገራችሁ ድነት ስትሉ ቤተክርስቲያናችንን ተዉ፡፡
